title: Omillar ta’siri natijalari
text: 388
  10. 8. Moliyaviy faoliyatdan olingan daromad va
  yo‘qotishlar tahlili
  Moliyaviy faoliyatdan olinadigan daromadlar va xarajatlar 9510-
  9590 «Moliyaviy faoliyatdan daromadlar» hisobvaraqlarida alohida aks
  ettiriladi. Moliyaviy faoliyat bo‘yicha daromadlar va xarajatlar bevosita
  korxonaning asosiy faoliyatiga daxldor emas.
  Moliyaviy faoliyatdan
  olingan daromadlarga «Xarajatlar tarkibi to‘g‘risida»gi Nizomga
  muvofiq quyidagilar kiradi:
  1. Olingan royaltilar va sarmoya transferti.
  2. O‘zbekiston Respublikasi hududida va uning tashqarisida boshqa
  xo‘jalik yurituvchi subyektlar faoliyatida ulush qo‘shgan
  holda
  qatnashishdan olingan daromad, aksiyalar bo‘yicha
  dividendlar va
  obligatsiyalar hamda xo‘jalik yurituvchi subyektga tegishli qimmatli
  qog‘ozlar bo‘yicha daromadlar.
  3. Mol-mulkni uzoq muddatli ijaraga berishdan olingan daromadlar
  (lizing to‘lovini olish).
  4. Valuta schotlari, shuningdek, chet el valutalaridagi operatsiyalari
  bo‘yicha ijobiy kurs tafovutlari.
  5. Sarflangan (qimmatli qog‘ozlarga, sho‘ba
  korxonalarga va
  hokazo) mablag‘larni qayta baholashdan olingan daromadlar.
  6. Moliyaviy faoliyatdan olingan boshqa daromadlar.
  Moliyaviy faoliyatdan olingan boshqa daromadlar soliqqa tortishda
  yalpi daromadga kiritilmaydi.
  Moliyaviy faoliyat bo‘yicha daromadlar hisobi «Asosiy xo‘jalik
  faoliyatidan olinadigan daromadlar» nomli 2-son BHMS, «Lizing hiso-
  bi» nomli 6-son BHMS, «Moliyaviy investitsiyalar hisobi» nomli 12-son
  BHMSlar asosida tartibga solinadi.
  Moliyaviy natijalar tarkibiga quyidagi ko‘rinishdagi moliyaviy
  investitsiyalarga oid daromadlar kiritiladi:
  - uzoq muddatli va joriy investitsiyalar bo‘yicha foizlar, royalti,
  dividendlar va ijara to‘lovlari bo‘yicha tushumlar;
  - joriy moliyaviy investitsiyalarning sotilishidan olingan daromad;
  - qisqa muddatli moliyaviy investitsiyalarning
  xarid qiymati va
  bozor qiymatigacha pasaytirilishi va qaytadan qiymatning o‘zgartirilishi;
  - balans qiymatining pasaytirilishi,
  uzoq muddatli moliyaviy
  investitsiyalar qiymatining vaqtinchalik pasaytirilishi va bu kabi
  pasaytirishlar qaytadan o‘zgartirilishi hollari bundan mustasno.